ইনিংসের ৫৩তম ওভারে স্ট্রাইকে ছিলেন আসাদ শফিক। পিটার সিডলের বলে ব্যাট চালান শফিক। তবে সেটি গালি অঞ্চল দিয়ে সীমানার দিকে চলে যেতে থাকে। বলে যথেষ্ট গতি থাকায় এবং সেখানে কোনো ফিল্ডার না থাকায় শফিক বলটিকে চার হিসেবে ধরে নেন। ফলে আজহার এবং শফিক দুজনে ক্রিজের মাঝখানে দাঁড়িয়ে কথা বলতে থাকেন। ঠিক তখনই মিশেল স্টার্ক ফিল্ডিং করে বল পাঠিয়ে দেন উইকেটরক্ষক অধিনায়ক টিম পেইনের কাছে। স্ট্রাইকিং প্রান্তের স্ট্যাম্প ভেঙে উল্লাসে মেতে ওঠে অস্ট্রেলিয়া দল। হতভম্ব হয়ে দাঁড়িয়ে থাকেন ক্রিজের দুই ব্যাটসম্যান। পরে নিজেদের ভুল বুঝতে পেরে মাঠ থেকে বের হয়ে চলে আসেন নন-স্ট্রাইকিং প্রান্ত থেকে বের হয়ে যাওয়া আজহার আলী। এমন হাস্যকর ভুলের কারণে রান আউট হওয়ার ভিডিও ছড়িয়ে পড়েছে সামাজিক যোগাযোগ মাধ্যমেও।